El documental “Terra lliure: punt final” va tenir
 289.000 espectadors de mitjana i el 10,2% de quota

El reportatge emès pel 33 bat el rècord d’audiència del programa “El documental” i supera en 6 punts la  mitjana de quota de la cadena 

El documental “Terra lliure: punt final”, emès el dissabte 14 pel 33 en horari de “prime-time” a partir de les 22.09, va ser vist per una mitjana de 289.000 espectadors, amb una quota del 10,2%.

El reportatge, que fa un repàs de la història d’aquesta organització, des de la seva fundació, el 1979, fins a la dissolució, el 1995, a través de testimonis dels seus antics membres i de les autoritats polítiques i judicials d’aquells anys, ha batut el rècord d’audiència dels treballs emesos fins ara pel programa del 33 “El documental”. A més, va superar en més de 6 punts la mitjana de quota de la cadena.

Sant Joan Despí, 16 d’abril del 2007